recursal/SuperWikiNEXT-32B huggingface dataset:
கெவ்ரா எண்ணெய் குப்பி
**கெவ்ரா** (*Kewra*) என்பது தாழம்பூச் செடியின் நறுமணமுள்ள ஆண் மலரில் இருந்து காய்ச்சி எடுக்கப்படும் ஓர் அத்தியாவசிய எண்ணெய் ஆகும். கியோரா அல்லது கெவ்டா என்ற பெயர்களாலும் இது அழைக்கப்படுகிறது. தாழம்பூச் செடி வெப்பமண்டல ஆசியா, தென்கிழக்கு ஆசியா மற்றும் ஆத்திரேலியாவை பூர்வீகமாகக் கொண்ட ஒரு தாவர இனமாகும். மேலும் இந்நாடுகளின் பெரும்பாலான பகுதிகளில் இந்த எண்ணெய் ஒரு சுவையூட்டும் முகவராகப் பயன்படுத்தப்படுகிறது. 

தாழம்பூ மலர் கெவ்ரா எண்ணெயில் ஒரு முக்கிய மூலப்பொருளாகும். தெற்காசியாவில், குறிப்பாக இசுலாம் சமூகங்களுடன் தொடர்புடைய சிறப்பு சந்தர்ப்ப உணவுகளில் இந்த எண்ணெய் பயன்படுத்தப்படுகிறது. தாழம்பூக்களும் ரோசா மலர்களைப் போலவே இனிமையான வாசனையைக் கொண்டுள்ளன, ஆனால் தாழையில் அதிக அளவில் பழங்கள் கிடைக்கிறது. சில சமூகங்களில் வழிபடப்படும் இந்து தெய்வமான மானசாவின் வழிபாட்டில் தாழம் பூக்கள் மற்றும் இலைகள் அவசியம் பயன்படுத்தப்படுகின்றன. 

இந்தியாவில் இருந்து ஏற்றுமதி செய்யப்படும் தாழம் பூக்களில் சுமார் 95% கஞ்சம் மாவட்டத்தில் உள்ள பெர்காம்பூர் நகரத்தைச் சுற்றியுள்ள பகுதிகளில் இருந்து சேகரிக்கப்படுகிறது. சத்ரபூர், இரங்கேயிலுண்டா, பத்ராபூர் மற்றும் சிகிடியின் கடற்கரைப் பகுதிகள் நறுமண தாழம்பூத் தோட்டங்களுக்குப் பெயர் பெற்றவையாகும். விவாதிக்கக்கூடிய வகையில், கடலோரப் பகுதிகளிலிருந்து வரும் மலர்கள் ஒரு நேர்த்தியான மலர்க் குறிப்பைக் கொண்டுள்ளன. இவை உள்நாட்டு வகைகளுக்குப் போட்டியாகவும் உள்ளன. மிகவும் பிரபலமான வகைகள் உள்ளூரிலும் கோபால்பூரிலும் பயிரிடப்படுகின்றன. கஞ்சம் மாவட்டத்தில் தாழைப் பூ சாகுபடி ஒரு முக்கிய வருமான ஆதாரமாக உள்ளது. கிட்டத்தட்ட 200 பதிவு செய்யப்பட்ட தாழை வடித்தல் தொழிற்சாலைகள் இங்குள்ளன. பாரம்பரிய இந்திய வாசனை திரவியங்களிலும், இட்டார் எண்ணெயிலும் கெவ்ரா எண்ணெய் பயன்படுத்தப்படுகிறது.

வேதியியல் இயைபு
---------------

கெவ்ரா எண்ணெய் தாழை மஞ்சரிகளின் நீர் வடித்தல் மூலம் பெறப்படுகின்றன. 2-பீனெத்தில் மெத்தில் ஈதர் (65.6–75.4%), டெர்பினென்-4-ஓல் (11.7–19.5%), பி-சைமீன் (1.0–3.1%) மற்றும் ஆல்பா டெர்பினோல் (1.2–2.9) %) போன்றவை கெவ்டா எண்ணெயின் முக்கிய கூறுகளாகும்

மேற்கோள்கள்
-----------

1. ↑  "*Pandanus odoratissimus* (Kewda): A Review on Ethnopharmacology, Phytochemistry, and Nutritional Aspects". *Adv. Pharmacol. Sci.* **2014**: 120895. 22 December 2014. doi:10.1155/2014/120895. பப்மெட்:25949238.
2. ↑  Mishra, Reeta; Dash, PK; Rao, YR (2000). "Chemical Composition of the Essential Oils of Kewda and Ketaki". *Journal of Essential Oil Research* **12** (2): 175–178. doi:10.1080/10412905.2000.9699491. .
தமிழ்த் திரைப்படத்துறையில் புகழ்பெற்ற இயக்குநர்களில் ஒருவரான பாரதிராஜா
**திரைப்பட இயக்குநர்** 
(Film director), அல்லது **இயக்குநர்** என்பவர் ஓர் திரைப்படம் உருவாக்கப்படுவதைச் செயல்படுத்துபவர் மற்றும் திரைப்படத் தயாரிப்பை வழிகாட்டுபவர்.

ஓர் இயக்குநர் திரைக்கதையை மன ஓவியமாக தீட்டி, திரைப்படத்தின் கலை மற்றும் நாடகத்தன்மையின் அங்கங்களை கட்டுப்படுத்தித் தொழில்நுட்பக் கலைஞர்களையும் நடிகர்களையும் வழிகாட்டி தனது மன ஓவியத்தினை வெளிக்கொணரும் கலைஞராவார். சில நேரங்களில் திரைப்பட இயக்குநர்களுக்கு முழு சுதந்திரம் இருக்காது. ஓர் திரைப்படத்தின் தயாரிப்பாளர் அப்படத்திற்கான இயக்குநரை தேர்வு செய்வார். இத்தகைய நேரங்களில் தயாரிப்பாளர் இயக்குநரை கட்டுப்படுத்தும் போக்குக் காணப்படலாம்.

ஒரு தொலைக்காட்சி நெடுந்தொடரின் தனிக்காட்சியை இயக்கும்போது இயக்குநரின் பங்கு ஓரளவு குறைந்திருக்கும். நிகழ்ச்சித் தயாரிப்பாளரே தொடரின் காட்சியமைப்பையும் உணர்ச்சி வெளிப்பாடுகளையும் பார்வையாளர் பின்னூட்டத்திற்கொப்ப வரையறுத்திருப்பார்.

திரைப்பட இயக்குநராக வருவதற்கு முன்பு சில திரைப்பட இயக்குநர்கள் திரைக்கதை எழுத்தாளர்கள், ஒளிப்பதிவாளர்கள், தயாரிப்பாளர்கள், திரைப்பட ஆசிரியர்கள் அல்லது நடிகர்களாக இருந்துள்ளனர். அதே போன்று சிலர் திரைப்படப் பள்ளியில் பயின்றனர் அல்லது இயக்குநரிடம் உதவி இயக்குநராக பணி புரிந்துள்ளனர்.

மேற்கோள்கள்
-----------

1. ↑  Karl French (2006-08-27). "Seeing the director’s point of view". Financial Times. .

| * பா
* உ
* தொ
பணி வாரியாக:திரைப்படக்குழு |
| --- |
| 
* நடிகர்
* கௌரவத் தோற்றம்
* குணச்சித்திர நடிகர்
* முன்னணி நடிகர்
* திரைப்பட நட்சத்திரம்
* துணை நடிகர்
* இயக்குநர்
* திரைக்கதை ஆசிரியர்
* திரைப்படத் தயாரிப்பாளர்
	+ நிர்வாகத் தயாரிப்பாளர்

 |
| முன் தயாரிப்பு | 
* உதவி இயக்குநர்
* நடிப்பு இயக்குநர்
* இருப்பிட மேலாளர்

 |
| தயாரிப்பு வடிவமைப்பு | 
* தயாரிப்பு வடிவமைப்பாளர்
	+ கலை இயக்குநர்
* ஆடைகலன் வடிவமைப்பாளர்
* சிகையலங்கார நிபுணர்
* ஒப்பனை கலைஞர்
* காட்சிக் கலை

 |
| புகைப்படக்கலை | 
* ஒளிப்பதிவாளர்
	+ ஒளிப்பதிவு
* ஒளிப்படக்கருவி இயக்குபவர்
* விளக்கு தொழில்நுட்ப வல்லுநர்

 |
| ஒலி வடிவமைப்பு | 
* ஒலிச்சேர்க்கை
* உரைத்துணை
* பின்னணிப் பாடகர்
* இசையமைப்பாளர்

 |
| சிறப்பு விளைவு | 
* சிறப்புத் தோற்றம்

 |
| அனிமேஷன் துறை | 
* அனிமேட்டர்
* காட்சி விளைவுகள்
* பண்பியல் மாதிரி
* எலும்பு அனிமேஷன்

 |
| திறமை | 
* நடிப்பு பயிற்சியாளர்
* உடல் இரட்டை
* நடன இயக்குநர்
* கூடுதல் (நடிப்பு)
* நடிகர்
	+ பின்னணி குரல் கலைஞர்கள்
* ஸ்டண்ட் கலைஞர்

 |
| தயாரிப்பிற்குப்பின் | 
* திரைப்படத் தொகுப்பு
* ஒலி தொகுப்பாளர்
* தொழில்நுட்ப இயக்குநர்
* கணினி உருவாக்கிய படங்கள்

 |
ஆக்சிரைஞ்சசு மீனின் வெண்கல சிலைகள்
**மெட்ஜெட்** (*Medjed*) என்பது யானைக்குடும்ப மீன் இனமாகும். பண்டைய எகிப்தின் சமயத்தில் ஆக்சிரைஞ்சசு நகரத்தில் இம்மீனை வணங்கியுள்ளனர். எகிப்து கடவுளான ஓசிரிசின் அரியாசனத்தை அடைவதற்காக, இவரது சகோதரர் சேத், ஒசிரிசினை கொன்று உடலைத் துண்டுகளாக்கி ஆற்றில் வீசி விடுகிறார். ஓசிரிசின் துண்டான பாகங்களைப் பெண் கடவுளான இசிசு ஒன்று சேர்க்கிறார். ஆனால் அப்போது ஆணுறுப்பு மட்டும் காணப்படவில்லை. சிதறடித்த ஒசிரிசியின் ஆண்குறியை இந்த மீன்கள் சாப்பிட்டு விட்டதாக நம்பப்படுகிறது. ஒரு தீர்வாக மேல் எகிப்தில், பெர்-மெட்ஜெட் என இந்த மீன் இனத்திற்குப் பெயரிடப்பட்டது. தற்பொழுது இது கிரேக்கம் மொழியில் ஆக்சிரைஞ்சசு என அறியப்படுகிறது.

யானை மீன் (துணைக்குடும்பம் மோர்மிரைனே) நைல் நதியில் அதிகமாகக் காணப்படும் நடுத்தர அளவிலான நன்னீர் மீன்கள். இவை பல்வேறு எகிப்தின் மற்றும் பிற கலைப்படைப்புகளில் காணப்படுகின்றன. மோர்மைரிட் இனங்கள் சிலவற்றுக்குத் தனித்துவமான கீழ்நோக்கிய மூஞ்சியினைக் கொண்டது. இதனால் இம்மீன்கள் யானை மூஞ்சி எனப் பொதுவான பெயர் பெறுகிறது. புனிதமான மெட்ஜெட் மீன்களில் ஒன்றான ஆக்சிரைஞ்சசு மோர்மைரிட்களின் பொதுவான பல பண்புகளைக் கொண்டுள்ளது. ஒரு நீண்ட குத துடுப்பு, ஒரு சிறிய வால் துடுப்பு, பரவலான இடைவெளியுடன் கூடிய இடுப்பு மற்றும் மாரிபு துடுப்புகள் மற்றும் கீழ்நோக்கிய முகம்.

மேற்கோள்கள்
-----------

1. ↑  Blumell, Lincoln H. (2012). *Lettered Christians: Christians, Letters, and Late Antique Oxyrhynchus*. BRILL. பக். 1. பன்னாட்டுத் தரப்புத்தக எண்:9789004180987.  Fn. 3 and 4, referring also to Plutarch, *De Iside et Osiride 353C.*
2. ↑  "Bronze statuette of Oxyrhynchus fish: date uncertain". Imaging Papyri Project. 1998. 25 May 2007 அன்று பார்க்கப்பட்டது.
**கெஸ்ட் அவுஸ்** (*Guest House*) என்பது 1999 ஆம் ஆண்டு வெளியான தமிழ் வயதுக்கு வந்தவர்களுக்கான திகில் திரைப்படம் ஆகும். பி. ஜி. இராஜ்மோகன் எழுதி இயக்கிய இப்படத்தில் பாபு கணேஷ், சங்கீதா ஆகியோர் முக்கிய கதாபாத்திரங்களில் நடித்துள்ளனர். பாலா சிங், சி. ஆர். சரஸ்வதி ஆகியோர் துணை வேடங்களில் நடித்துள்ளனர். இப்படத்திற்கான இசையை எஸ். பி. பூபதி அமைத்துள்ளார். படம் 1999 சூன் மாதம் தமிழகம் முழுவதும் வெளியிடப்பட்டது.

நடிகர்கள்
---------

* பாபு கணேஷ்
* சங்கீதா
* பாலா சிங்
* சி. ஆர். சரஸ்வதி
* பிரீத்தி
* பரூக்கான்
* கத்தீஷ் காந்தி
* விஜயராஜ்
* மதுரை சக்தி
* நிலா
* கனகபிரியா
* டான்சர் கலா
* சசிகலா
* சிவசிறீ

வெளியீடு
--------

இந்த படம் பின்னர் தொலைக்காட்சி பார்வையாளர்களுக்காக அதே பெயரில் இந்தியில் மொழிமாற்றம் செய்யப்பட்டு வெளியிடப்பட்டது.

ராஜ்மோகன் பின்னர் *லவ் ஸ்டோரி* என்ற பெயரில் 2005 ஆம் ஆண்டில் புதுமுகங்களைக் கொண்டு மற்றொரு படத்தைத் தொடங்கினார், ஆனால் அது திரையரங்கில் வெளிவரவில்லை.

குறிப்புகள்
-----------

1. ↑  "Guest House". *Spicyonion.com*.
2. ↑  "Archived copy". 19 September 2017 அன்று மூலம் பரணிடப்பட்டது. 18 January 2018 அன்று பார்க்கப்பட்டது.CS1 maint: archived copy as title (link)
3. ↑  Narjis Movie Masala (12 December 2014). ""Guest House" - Hindi Dubbed Horror Movie - Babu Ganesh - Rashika" – YouTube வழியாக.
4. ↑
அர்னால்டு பாக்ளின் வரைந்த‌ மெடுசாவின் ஓவியம்
**மெடூசா** (Medusa) என்பவள் கிரேக்கத் தொன்மத்தில் வரும் ஓர் அழகி பின் நாட்களில் அரக்கியாக மாறியவள் ஆவாள். இவள் மிகவும் அழகாக இருந்ததால் பல ஆண்கள் இவளை வட்டமடித்து வந்தனர். அந்த அழகு அவளுக்கு ஆபத்தாகவும் மாறியது. அதீனா என்னும் கடவுளுக்கு இவள் அழகின் மேல் பொறாமை ஏற்பட்டது. போஸிடான் என்ற கடல் அரசனுக்கு இவள் மேல் காதல் ஏற்பட்டது. அதனை அவள் ஒத்துக்கொள்ளததால் அவளை வலுக்கட்டாயமாக அதீனா அவர்களின் கோவிலிலே புணர்ந்தான். கோவிலில் இது போன்று நடந்ததால் அதீனா கோவமுற்றார், தன் கர்ப்பைப் பாதுகாத்துக் கொள்ள முடியாத நீ என் சிஷ்யாக இருக்க முடியாது என்றும், என் கோவிலயே அசுத்தம் செய்து விட்டாய் என்றும் கூறி சாபம் மூலமாக அவள் அழகை எல்லாம் பறிக்கின்றார். இவள் யாரையேனும் பார்த்தால் பார்த்தவர்கள் கல்லாகி விடுவர். வெண்கலக்கையும் நச்சுப்பல்லும் உடைய இவளுடைய தலையில் முடிகளுக்குப் பதில் பாம்புகள் இருக்கும். இவள் போர்க்கிஸ் மற்றும் கெடோவின் பிள்ளை ஆவாள். இவள் சக்தி வாய்ந்தவளும் மிகவும் பலம்பொருந்தியவளும் ஆவாள்.  இவள் பேர்சியஸ் என்பவனால் கொல்லப்படுகின்றாள்.

இவற்றையும் பார்க்க
------------------

* கோர்கன்

மேற்கோள்கள்
-----------

1. ↑  "She was the daughter of Phorcys, a God of the sea, and Ceto, a female sea God". 5 செப்டம்பர் 2015 அன்று பார்க்கப்பட்டது.
2. ↑  Kottke, Amanda. "The Gorgons". *arthistory.sbc.edu*. டிசம்பர் 9, 2004 அன்று மூலம் பரணிடப்பட்டது. May 27, 2010 அன்று பார்க்கப்பட்டது.
3. ↑  "Medusa was a monster in Greek mythology, known as a Gorgon. She had the face of a hideous woman, but had poisonous snakes on her head, instead of hair". 5 செப்டம்பர் 2015 அன்று பார்க்கப்பட்டது.
**மச்சோயிசம்** அல்லது **மாச்சிஸ்மோ** (*machismo*) அல்லது பொதுவாக **மச்சோ** (*macho*) என்பது அதிக ஆண்மையைக் குறிப்பிடும், எசுப்பானிய மற்றும் போர்த்துகீசிய மொழிப் பிறப்பிடம் கொண்ட, ஒரு சொல் ஆகும். ஒரு அணுகுமுறையில், மச்சோயிசம் என்பது ஒரு தனிப்பட்டவரின் வீரிய உணர்வு முதல் ஒரு தீவிர ஆண் பேரினவாதம் வரை மாறுபடுவதாகும். இது ஒரு ஆண் தனது குடும்பத்திற்கு தேவையான பாதுகாப்பு மற்றும் தடுப்பு போன்றவற்றை அளிப்பதுடன் தொடர்புடையதாகிறது. 1960 மற்றும் 1970 இல் நிகழ்ந்த பெண்ணியவாத விடுதலை இயக்கங்களின் போது, இலத்தீன் அமெரிக்க பெண்ணியவாதிகளால் இச்சொற்றொடர் ஆண்களின் வன்முறை மற்றும் அடக்குமுறைகளை குறிக்கப் பயனபட்டது. இச்சொற்றொடர் குறிப்பாக கல்வியாளர் மற்றும் பெண்ணியவாதிகளால் இலத்தீன் அமெரிக்க பகுதிகளில் நிலவும் பாலின பாகுபாடுகளை சுட்டிக்காட்டவே முதன்மையாகப் பயன்பட்டது எனலாம்.

மேற்கோள்கள்
-----------

1. ↑  *Machismo.* Merriam-Webster Dictionary.
2. ↑  Opazo, R. M (2008). Latino Youth and Machismo: Working Towards a More Complex Understanding of Marginalized Masculinities. Retrieved From Ryerson University Digital Commons Thesis Dissertation Paper 108.  பரணிடப்பட்டது 2013-06-09 at the வந்தவழி இயந்திரம்
3. ↑  Ramirez, R, translated by Rosa Casper (1999). What Means to be a Man: Reflections on Puerto Rican Masculinity. Rutgers University Press: New Brunswick, NJ.
**பெலிசியானோ தோசு சாண்டோசு** (*Feliciano dos Santos*) தென் கிழக்கு ஆப்பிரிக்க நாடான மொசாம்பிக்கைச் சேர்ந்த ஓர் இசைக்கலைஞர் மற்றும் சுற்றுச்சூழல் ஆர்வலராவார். இவர் நியாசா மாகாணத்தைச் சேர்ந்தவர். 

மொசாம்பிக் நாட்டில் பாதிக்கும் மேற்பட்ட மக்கள் அடிப்படை சுகாதார வசதி இல்லாமல் தீவிர வறுமையில் வாழ்கின்றனர். நியாசாவின் வடக்கே உள்ள மாகாணம் நாட்டின் ஏழ்மையான மற்றும் தனிமைப்படுத்தப்பட்ட பகுதிகளில் ஒன்றாகும். அதன் கிட்டத்தட்ட 1 மில்லியன் மக்களில் பெரும்பாலோர் மாகாணம் முழுவதும் சிதறிக்கிடக்கும் சிறிய கிராமங்களில் வாழ்கின்றனர். இது புதிய இங்கிலாந்து போல பெரியது. ஆனால் 170 கிலோமீட்டர் நடைபாதை மட்டுமே இங்கு உள்ளது.

மொசாம்பிக்கின் மிக தொலைதூர மூலைகளுக்கும் சுகாதாரத்தை கொண்டு வருவதற்கு பாரம்பரிய இசையை புதுமையான தொழில்நுட்பத்தைப் பயன்படுத்தி கிராம வாசிகளுக்கு இவர் உதவினார். நியாசா பிராந்தியத்தில் நீர் மற்றும் சுகாதார உள்கட்டமைப்பை மேம்படுத்துவதற்கான தேவையை மேம்படுத்த இசையைப் பயன்படுத்தியதற்காக 2008 ஆம் ஆண்டில் சாண்டோசுக்கு கோல்டுமேன் சுற்றுச்சூழல் பரிசு வழங்கப்பட்டது.

மேற்கோள்கள்
-----------



1. ↑  "Africa 2008. Feliciano dos Santos. Mozambique. Sustainable Development". கோல்டுமேன் சுற்றுச்சூழல் விருது. 21 November 2010 அன்று பார்க்கப்பட்டது.
பெலின்-பூராகா பட்டகம்
**பெலின்-பூராகா பட்டகம்** (**Pellin–Broca prism**) என்பது மாறாத விலக்கத்தைக் கொண்ட நிறப்பிரிகைத் திறனையுடைய பட்டகமாகும். இது அபி பட்டகத்திற்கு இணையானது. 

பிரான்சு நாட்டைச் சார்ந்த பெலின் மற்றும் ஆந்த்ரே பூராகா ஆகிய இயற்பியலாளர்களால் வடிவமைக்கப்பட்டது.

இது நான்கு பக்கங்களைக் கொண்ட கண்ணாடி பட்டகமாகும். 90°, 75°, 135°, மற்றும் 60° ஆகிய பக்கக் கோணங்களைக் கொண்டது. **AB** என்ற பக்கம் வழியாக உள்ளே நுழையும் ஒளி, **BC** என்ற பக்கம் வழியாக முழு அக எதிரொளிப்பை அடைகிறது. **AD** என்ற பக்கம் வழியாக வெளியேறுகிறது. உள் நுழையும் ஒளியில் ஒரு குறிப்பிட்ட அலைநீளம் கொண்ட ஒளி மட்டும் 90° கோணம் ஒளி விலகலடைகிறது. **O** என்ற புள்ளி வழியாகச் செல்லும் அச்சின் வழியாகப் பட்டகத்தைச் சுழற்றும் போது **BC** ஒளி எதிரொளிப்புப் பக்கம் வழியாகச் செல்லும் ஒரு குறிப்பிட்ட அலைநீளம் 90° கேணம் விலகலடைகிறது.

இந்த பட்டகம், சீரொளியிலிருந்து வரும் பல அலைநீளங்களிலிருந்து, ஒரு குறிப்பிட்ட அலைநீளத்தைப் பிரிக்க உதவுகிறது. இந்தக் காரணங்களுக்காக ஒளி அணு அலைமாலையியலில், இவ்வகை பட்டகங்கள் பயன்படுத்தப்படுகின்றன.

மேற்கோள்கள்
-----------

1. ↑  Pellin, P; Broca, A (1899). "A Spectroscope of Fixed Deviation". *Astrophysical Journal* **10**: 337-342. doi:10.1086/140661. Bibcode: 1899ApJ....10..337P. .
2. ↑  Forsythe, WE (1917). "The Rotation of Prisms of Constant Deviation". *Astrophysical Journal* **45**: 278-284. doi:10.1086/142328. Bibcode: 1917ApJ....45..278F. .
3. ↑  
	* Svanberg, S (2004), *Atomic and Molecular Spectroscopy*
'துடும்' எனப் பாய்ந்து மூழ்கல்
நீரில் மூழ்கி விளையாடும் **மூழ்கல்** விளையாட்டைச் சங்கப்பாடல் ஒன்று காட்டுகிறது.   

இது நீர் விளையாட்டுகளில் ஒன்று.  

இது ஆடவர் விளையாட்டு.   

இளமைக் காலத்தில் விளையாடப்படும்.   

அது நெறிமுறைகளைக் கல்லாத துடுக்குத்தனமான இளமை. 

மகளிர்
மகளிர் மணலில் பாவை செய்து, பூ மாலை போட்டு, குளத்தில் இறக்கி, நீராடுவர்.
தழுவல்
இளைஞர் அவர்களுடன் கை கோத்துக்கொண்டு ஆடுவர். அவர்களிடம் ‘மறை’ என்று சொல்லப்படும் களவொழுக்கம் இல்லை.
நீரில் மூழ்கல்
இளைஞர் குளத்தில் நீராடும் மகளிரை அழைத்துக்கொண்டு ஆற்றில் நீராடச் செல்வர். ஆற்றுத்துறையில் அக்காலத்தில் மருத மரங்கள் மிகுதி. நீர்த்துறையின் பக்கம் சாய்ந்திருக்கும் அந்த மருதமரக் கிளை ஒன்றில் ஏறி, கரையிலுள்ளோர் மருளும்படி, நீரில் ‘துடும்’ எனப் பாய்ந்து, நீரின் ஆழம் வரையில் சென்று, அதன் அடிமண்ணைக் கையில் எடுத்துக்கொண்டு வந்து காட்டி மகிழ்வர். இது மூழ்கல் விளையாட்டு.
இது மூச்சுக்குப் பயிற்சி தரும் விளையாட்டு.

அடிக்குறிப்பு
-------------

1. ↑  
திணிமணல்  

செய்வுறு பாவைக்கு கொய்பூத் தைஇத்,  

தண்கயம் ஆடும் மகளிரொடு கைபிணைந்து,  

தழுவுவழித் தழீஇத், தூங்குவழித் தூங்கி,  

மறைஎனல் அறியா மாயமில் ஆயமொடு  

உயர்சினை மருதத் துறையுறத் தாழ்ந்து,  

நீர்நணிப் படிகோடு ஏறிச், சீர்மிகக்,  

கரையவர் மருளத், திரையகம் பிதிர,  

நெடுநீர்க் குட்டத்துத் துடுமெனப் பாய்ந்து,  

குளித்துமணற் கொண்ட கல்லா இளமை (புறநானூறு 243)
கோண்டுவானா (**Gondwana**) மத்திய இந்தியாவின் ஒரு புவியியல் பகுதியாகும். இப்பகுதியின் கோண்டு மக்கள் பெரும்பான்மையாக வாழ்வதால் இப்பிரதேசத்திற்கு கோண்டுவானா எனப்பெயர் ஆயிற்று.

கோண்டு மக்கள் அதிகம வாழும் மகாராட்டிரா மாநிலத்தின் கிழக்கில் உள்ள விதர்பா, விதர்பாவுக்கு வடக்கில் உள்ள மத்தியப் பிரதேச மாநிலப் பகுதிகள், மேற்கு சத்தீசுகர் மாநிலப் பகுதிகள், வடக்கு தெலங்கானா மாநிலப் பகுதிகள், மேற்கு ஒடிசா பகுதிகள் மற்றும் தெற்கு உத்தரப் பிரதேசப் பகுதிகளைக் கொண்டது கோண்டுவானா பிரதேசம் ஆகும். தக்காணப் பீடபூமியின் வடக்கில், 600 முதல் 700 மீட்டர் உயரத்தில் அமைந்த கோண்டுவானா பிரதேசம் மலைக்குன்றுகளால் சூழ்ந்தது. 

கோண்டுவானா தட்பவெப்பம், வெப்பமாகவும், பாதி வறண்டதாகவும் இருக்கும். இயற்கை தாவரங்கள், வறண்ட பருவமழை காடு மற்றும் பருவமழை புதர்க் காடுகள் கொண்டது. இதன் பெரும் பகுதிகள் இன்னும் காடுகளாக உள்ளது. இப்பகுதியில் புலிகள் உள்ளிட்ட விலங்குகள் கொண்ட பல தேசியப் பூங்காக்கள் உள்ளன.

கோண்ட்வானாவில் பட்டியல் பழங்குடி இனமக்கள் ஒப்பீட்டளவில் அதிக விகிதத்தில் உள்ளனர், இதில் கோண்டு மக்களும் அடங்குவர். பட்டியல் பழங்குடியினர் பொருளாதார ரீதியாகவும், சமூக ரீதியாகவும் பின்தங்கியவர்களாக அங்கீகரிக்கப்பட்டுள்ளனர். கோண்டுவான பிரதேசத்தின் பல மாவட்டங்களில் கோண்டு மக்கள் தொகை பெரும்பான்மையாக உள்ளது.

வரலாறு
------

1525-இல் மத்திய இந்தியாவில் கோண்டுவானா இராச்சியம், (வெள்ளை நிறத்தில்)
மத்திய இந்தியாவின் கோண்டுவான பிரதேசத்தில் கோண்டு மக்கள் உள்ளிட்ட பல பழங்குடியின மக்களின் இராச்சியங்கள் ஆட்சி செய்தது.

பெரிஷ்தா எனும் பாரசீக வரலாற்று அறிஞரின் கூற்றுப்படி, 1398-ஆம் ஆண்டு முதல் கோண்டுவானா பிரதேசத்தின் முதல் மன்னராக நரசிங் ராய் ஆட்சி செய்தார்.
இவர் இறுதியாக மால்வா சுல்தான் ஹோஷங் ஷாவால் கொல்லப்பட்டார். கிமு 14 முதல் 17-ஆம் நூற்றான்டு வரை கோண்டுவானா பிரதேசத்தை கார்கா-மண்ட்லா, தேவ்கர் மற்றும் சன்டா-சிர்பூர் இராச்சியங்கள் ஆண்டது. 1733-இல் மராத்தியப் பேரரசின் பேஷ்வாக்கள் புந்தேல்கண்ட் பிரதேசத்தை கைப்பற்றினர். 1735-இல் கோண்டுவானா பிரதேசத்த்தின் கார்க்கா-மண்ட்லா இராச்சியத்தை மராத்தியப் பேரரசின் கீழ் கொண்டு வந்தனர். 1743-இல் மராத்திய போன்சலே வம்சத்தினர் நாக்பூரில் தங்கள் இராச்சியத்தின் தலைமையிட நகரத்தை நிறுவி, 1751-இல் தேவ்கர் மற்றும் சத்தீஸ்கர் பகுதிகளையும் கைப்பற்றினர். 19-ஆம் நூற்றான்டில் பிரித்தானிய இந்தியாவின் ஆட்சியாளர்கள் மராத்தியர்களை வென்று கோன்டுவானா பிரதேசத்தை கைப்பற்றினர்.

ஆதாரங்கள்
---------

* McEldowney, Philip F. (1980) *Colonial Administration and Social Developments in middle India: The Central Provinces, 1861-1921*. Ph. D. Dissertation, University of Virginia.
இந்தக் கட்டுரை வழக்கத்தில் இல்லாத பிரிட்டிஷ் மோட்டார் சைக்கிள் மற்றும் மிதிவண்டி உற்பத்தியாளர் பற்றியது.  இந்திய மோட்டார் சைக்கிள் உற்பத்தியாளர், ராயல் என்ஃபீல்ட் (இந்தியா) என்பதைப் பாருங்கள்.

**ராயல் என்ஃபீல்ட்** என்கிற பெயரால் என்ஃபீல்ட் சைக்கிள் நிறுவனம் மோட்டார் சைக்கிள்கள், மிதிவண்டிகள், புல் அறு பொறி மற்றும் நிலையான இயந்திரங்களை தயாரித்து வந்தது.

என்ஃபீல்ட் இந்தியா (1949 முதல்)
-------------------------------

முதன்மைக் கட்டுரை: ராயல் என்ஃபீல்ட் (இந்தியா)
ராயல் என்ஃபீல்ட் மோட்டார் சைக்கிள்கள் 1949 முதல் இந்தியாவில் விற்கப்படுகின்றன. 1955-ஆம் ஆண்டு இந்திய அரசாங்கம், காவல் துறை மற்றும் இராணுவத்துறையின் ரோந்துப் பணிக்காக புல்லட்டை தேர்வு செய்தது. இதனால் இந்திய அரசாங்கம் 800 350சிசி வகை புல்லட்டை வாங்கியது.  1955-ஆம் ஆண்டு, ரெட்டிட்ச் நிறுவனம் இந்தியாவில் உள்ள மெட்ராஸ் மோட்டார்சுடன் இணைந்து **என்ஃபீல்ட் இந்தியா**வை உருவாக்கி, உரிமம் பெற்று ராயல் என்ஃபீல்ட் 350சிசி ரக புல்லட் மோட்டார் சைக்கிள்களை சென்னையில் பொருத்தி வந்தது. 
இந்திய சட்டத்தின் கீழ், சென்னை மோட்டார்ஸ் நிறுவனம் பெரும்பாலான பங்குகளை (50% மேல்) சொந்தமாக்கியது. 1957 ஆம் ஆண்டு கருவியமைப்பிற்காக உபகரணங்கள் என்ஃபீல்ட் இந்தியா நிறுவனத்திற்கு பாகங்களை தயாரிப்பதற்காக விற்கப்பட்டது. 
என்ஃபீல்ட் இந்தியா, இந்தியாவில் தயாரித்து விற்றுவந்தது. மேலும் அமெரிக்கா, ஐரோப்பா, தெற்கு ஆப்பிரிக்கா மற்றும் ஆஸ்திரியா நாடுகளுக்கு ஏற்றுமதி செய்து வந்தது.

ராயல் என்ஃபீல்ட் தொழிற்சாலை சென்னையில் உள்ள திருவொற்றியூரில் அமைந்துள்ளது. இது உலகில் இன்றளவும் வழக்கத்தில் உள்ள மிக பழமையான மோட்டார் சைக்கிள் நிறுவனமாகும்.  
2013-ஆம் ஆண்டு மே மாதம் தனது புதிய தொழிற்சாலையை சென்னையை அடுத்த ஒரகடத்தில் நிறுவியது. மூன்றாவது தொழிற்சாலையை சென்னை அருகில் உள்ள வல்லம் வடகல் பகுதியில் நிறுவியுள்ளது.

மேற்கோள்கள்
-----------

1. ↑   IanChadwick Enfield India (retrieved 22 October 2006).
2. ↑  Varun Sinha (January 15, 2014). "Royal Enfield's success boosts Eicher Motors fortunes". என்டிடிவி.
3. ↑  Samanth Subramanian (Jan 4, 2014). "Royal Enfield Bullet: India's cult motorcycle takes on the world". த நியூயார்க் டைம்ஸ்.
4. ↑  De Cet, Mirco (2005). Quentin Daniel. ed. *The Complete Encyclopedia of Classic Motorcycles*. Rebo International. பன்னாட்டுத் தரப்புத்தக எண்:978-90-366-1497-9.
5. ↑  ராயல் பரணிடப்பட்டது 2017-09-06 at the வந்தவழி இயந்திரம் என்ஃபீல்டு மூன்றாவது ஆலை உற்பத்தி ஆரம்பம்

வெளி இணைப்புகள்
---------------

விக்கிமீடியா பொதுவகத்தில்,  
 ***Royal Enfield motorcycles***   
என்பதின் ஊடகங்கள் உள்ளன. 

* Royal Enfield திறந்த ஆவணத் திட்டத்தில்
**பெலகுதை** எசுகெயின் மகன் ஆவார். செங்கிஸ் கானின் ஒன்றுவிட்ட சகோதரர் ஆவார். மேலும் இவர் செங்கிஸ் கானின் தளபதி ஆனார். பெலகுதை விவேகமான ஆலோசனையாளராகவும், தேர்ந்த தூதுவராகவும் கருதப்பட்டார். பெரும்பாலும் செங்கிஸ் கானால் ஒரு தூதுவராகப் பயன்படுத்தப்பட்டார். செங்கிஸ் கானின் ஆசியுடன் பெலகுதை மங்கோலியர்களின் முதன்மை மல்யுத்த வீரரான புரி போகோவை ஒரு மல்யுத்தப் போட்டியின்போது கழுத்தை ஒடித்துக் கொன்றார். இது முன்னாள் நடந்த ஒரு நிகழ்ச்சிக்குப் பழிதீர்ப்பதற்காக நடந்தது. அப்போது புரி போகோ பெலகுதையுடன் சண்டையிட்டு அவரை வாளால் கிழித்தார். ஒரு புராணத்தின்படி பெலகுதை வழக்கத்திற்கு மாறாக அதிக காலம் உயிர்வாழ்ந்தார். ரசித் அத்-தின் இவர் 110ம் வயதில் இறந்ததாகக் குறிப்பிடுகிறார். யுவான்ஷியானது கி.பி. 1251ல் கானின் முடிசூட்டுதலின்போது இவர் உயிருடன் இருந்ததாகக் குறிப்பிடுகிறது. அப்போது இவரது வயது 100ஐ நெருங்கியிருக்கலாம். அதன்படி இவர் அந்நேரத்தில் உலகிலேயே வயதான மனிதர்களுள் ஒருவராக இருந்திருக்கலாம். ஆனால் அந்நேரத்தில் மனிதர்களின் சராசரி வயது இதை நம்புவதற்குக் கடினமானதாக ஆக்குகிறது.

பரம்பரை
-------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ஓவலுன் |   |   |   |   |   |   |   |   |   |   |   |   |   | எசுகெய் |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| போர்ட்டே |   | தெமுசின் **(செங்கிஸ் கான்)** |   | கசர் |   | கச்சியுன் |   | தெமுகே |   | பெலகுதை |   | பெக்தர் |  |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
| சூச்சி |   |   | சகதாயி |   |   |   | ஒக்தாயி |   |   | டொலுய் |  |
|

உசாத்துணை
---------

1. ↑  de Hartog, Leo (2004). *Genghis Khan: Conqueror of the World*. Tauris Parke Paperbacks. பக். 22. பன்னாட்டுத் தரப்புத்தக எண்:1-86064-972-6. .
**காவ்ரீல் அதிரியனோவிச் திக்கோவ்** (*Gavriil Adrianovich Tikhov*, உருசியம்: Гаврии́л Адриа́нович Ти́хов, 1 மே [யூ.நா. 19 ஏப்ரல்] 1875 – 25 சனவரி 1960) ஒரு சோவியத் வானியலாளர் ஆவார்.

இவர் 1906 இல் இருந்து 1941 வரை புல்கோவோ வான்காணகத்தில் நோக்கீட்டாளராகப் பணிபுரிந்தார்.சூரிய ஒளிமறைப்பை நோக்கிட, அல்மாத்திக்குச் சென்ற பிறகு அவர் அங்கேயே தங்கி,கழ்சாக்தான் அறிவியல் கல்விக்கழகத்தை நிறுவியவர்களில் ஒருவராக மாறினார்.

இவர் இயல்பாக நிகழும் நிறப்பிறழ்வைப் பயன்படுத்தி இறகியல்பு கதிர்நிரல் கருவியைப் புதிதாக உருவாக்கினார். பொருள்வில்லைக்கு முன் வலய வடிவ பிரிபடலத்தை வைத்து ஒரு நோக்குபவர் எளிமையாக ஒரு விண்மீனின் கதிர்நிரல் வகையையும் நிறத்தையும் கொணரச் செய்தார். இவர்தான் முதன்முதலில் கோள்களின் மேற்பரப்பு விவரங்களின் நிற வேறுபாட்டை கூட்ட, நிர வடிப்பிகலைப் பயன்படுத்தினார். இவர் அல்மாத்தியில் வான் – தாவரவியல் துறையின் தலைவரானார். இவர் சூரியக் குடும்பத்தின் பிறகோள்களிலும் துணைக்கோள்களிலும் மாந்தர் வாழ்தகவை ஆய்வு செய்தார்.

இவரது நினைவாக, நிலாவின் திக்கோவ் குழிப்பள்ளமும் செவ்வாயின் திக்கோவ் குழிப்பள்ளமும் 2251 திக்கோவ் குறுங்கோளும் பெயர் இடப்பட்டுள்ளன.

வெளி இணைப்புகள்
---------------

* Biography
* Same biographic text, more pictures
* Тихов Г. А. Шестьдесят лет у телескопа
**சபர்மதி ஆசிரமம்**  (Sabarmati Ashram, குசராத்தி: સાબરમતી આશ્રમ) அகமதாபாத் நகரின் நகரமண்டபத்திலிருந்து 4 மைல்கள் தொலைவில் சபர்மதி ஆற்றின் கரையில் புறநகர் சபர்மதியின் புகழ்பெற்ற ஆசிரமம் சாலையில் அமைந்துள்ளது. இது காந்தி ஆசிரமம் என்றும் அரிசன் ஆசிரமம் என்றும் சத்தியாகிரக ஆசிரமம் என்றும் குறிப்பிடப்படுகிறது. மோகன்தாசு கரம்சந்த் காந்தி 1918 முதல் 1933 வரை இங்கு வாழ்ந்திருந்தார். இந்திய விடுதலை இயக்கத்தில் 1930ஆம் ஆண்டு நடைபெற்ற தண்டி யாத்திரையில் முக்கிய பங்காற்றிய இவ்விடம் இந்திய அரசால் தேசிய நினைவுச் சின்னமாக அறிவிக்கப்பட்டுள்ளது.

சபர்மதி ஆசிரமம் முன்னதாக *சத்தியாகிரக ஆசிரமம்* என அழைக்கப்பட்டது. அகமதாபாத்தில் இருந்த, ஜீவன்லால் தேசாய் என்ற வழக்கறிஞருக்குச் சொந்தமான, தனியார் மாளிகையில் சத்தியாகிரக ஆசிரமம் இயங்கியது. பின்னரே சபர்மதி ஆற்றின் கரையில் உள்ள தற்போதைய இடத்திற்கு மாற்றப்பட்டது.

சொத்துவரி சர்ச்சை
-----------------

சபர்மதி ஆசிரம வளாகத்தில், உயர்நிலைப்பள்ளி, மேல்நிலைப்பள்ளி, கல்லூரி ,மாணவர் விடுதிகள் என 12 வகையான சொத்துக்கள் உள்ளன. இவற்றிற்கு 1960ஆம் ஆண்டில் குசராத்-மகாராட்டிர மாநிலங்கள் இணைந்திருந்த பாம்பே மாநிலத்தின் முதல்வர் மொரார்ஜி தேசாய் முழுமையான சொத்துவரி விலக்கு அளித்தார். தொடர்ந்து அகமதாபாத் நகராட்சித் தலைவராக விளங்கிய, பின்னாள் துணைப் பிரதமர், வல்லபாய் படேல் நிரந்தர வரிவிலக்கு அளித்தார். 198 முதல் இந்திய தேசிய காங்கிரசு ஆட்சியில் இந்த ஆசிரமத்திற்கு சொத்துவரி விதிக்கப்பட்டு 2000ஆம் ஆண்டுவரை செலுத்தப்பட்டு வந்துள்ளது. இத்தொகையை சில சிறப்புச் சலுகைகள் மூலம் திருப்பித் தரப்பட்டது. 2007, 2008 ஆண்டுகளிலிருந்து மீண்டும் சொத்துவரி கேட்பு அறிக்கைகள் பெறப்பட்டன. அரசுகொடை மற்றும் மக்கள் நன்கொடையால் நடத்தப்படும் இந்த ஆசிரமத்திற்கு நிரந்தரமாக விலக்கு அளிக்க வேண்டும் என ஆசிரம நிர்வாகம் கோரிக்கை எழுப்பி உள்ளது.

காட்சியகம்
----------

* 1948இல் சபர்மதி ஆசிரமம் 1948இல் சபர்மதி ஆசிரமம்
* ஆசிரமத்தில் அமைக்கப்பட்டுள்ள காந்தியின் சிலை ஆசிரமத்தில் அமைக்கப்பட்டுள்ள காந்தியின் சிலை
* மகாத்மா காந்தியின் வீட்டின் பின்புறம்மகாத்மா காந்தியின் வீட்டின் பின்புறம்
* காந்தி சங்கராலயம் - உட்புற தாழ்வாரங்கள் காந்தி சங்கராலயம் - உட்புற தாழ்வாரங்கள்
* காந்தி சங்கராலயம் - வெளிப்புறம் காந்தி சங்கராலயம் - வெளிப்புறம்
* மகாத்மா காந்தியின் வீட்டு முன்புறத் தோற்றம்மகாத்மா காந்தியின் வீட்டு முன்புறத் தோற்றம்
* சபர்மதி ஆசிரமத்தில் வார்லி கலை வடிவம்சபர்மதி ஆசிரமத்தில் வார்லி கலை வடிவம்
* சபர்மதி ஆசிரமத்தில் வார்லி கலை வடிவம்சபர்மதி ஆசிரமத்தில் வார்லி கலை வடிவம்
* வாய்மையே கடவுள், கிட்டத்தட்ட 1927வாய்மையே கடவுள், கிட்டத்தட்ட 1927
* காந்தியின் வீட்டிலிருந்து அழகான காட்சிகாந்தியின் வீட்டிலிருந்து அழகான காட்சி

மேற்சான்றுகள்
-------------

1. 1 2  "Sabarmati Ashram & Museum, Ahmedabad". காந்தி உலகம் வலைத்தளம். 24 சூன் 2014 அன்று பார்க்கப்பட்டது.
2. 1 2  "காந்தியின் சபர்மதி ஆசிரமத்திற்கு ரூ.16 லட்சம் சொத்துவரி விதிப்பு". தினமலர். 07 ஏப்ரல் 2012. 24 சூன் 2014 அன்று பார்க்கப்பட்டது. Check date values in: `|date=` (உதவி)

வெளி இணைப்புகள்
---------------

* சத்தியாக்கிரக ஆசிரமத்தின் வரலாறு குசராத்தியில் - સત્યાગ્રહાશ્રમનો ઈતિહાસ - மோகன்தாசு கரம்சந்த் காந்தி
* பொதுவகத்தில் சபர்மதி ஆசிரமம் தொடர்பாக ஊடகக் கோப்புகள் உள்ளன.
* காந்தி மரபுடமை வலைவாசல்
**தோட்டா வைகுந்தம்** (Thota Vaikuntam)(பிறப்பு 1942) ஓர் இந்திய ஓவியர் ஆவார்.  இவரது ஓவியங்களில் நெல் வயல்கள், தோள்களில் கள்ளுப் பானைகளை வைத்திருக்கும் ஆண்கள், வீட்டு வேலைகள், கோவில் சடங்குகள் போன்ற கிராமவாசிகளின் எளிய வாழ்க்கை முறையைப் படம் பிடிக்கின்றன. இவரது வரைபடங்கள் காகிதத்தில் கரி, வெளிப்படையான பாணி மற்றும் பென்சில் வரைபடங்கள் ஆகியவற்றைக் கொண்டுள்ளன.

ஆரம்பகால வாழ்க்கையும் பின்னணியும்
---------------------------------

தெலங்காணாவின் கரீம்நகர் மாவட்டத்தில் புருகப்பள்ளியில் வைகுந்தம் பிறந்தார். இவரது தந்தை ஒரு பலசரக்குக் கடை நடத்தி வந்தார். 

ஐதராபாத்த்தின் நுண்கலை கல்லூரியிலும், மகாராஜா சயாஜிராவ் பரோடா பல்கலைக்கழகத்திலும் (ஆந்திராவின் லலித் கலா அகாடமியின் உதவித் தொகையில் சேர்ந்து) ஓவியம் மற்றும் அச்சு தயாரித்தலைப் படித்தார். வடோதராவில் கே.ஜி. சுப்ரமணியத்தின் கீழ் பயிற்சி பெற்றார். 

இவரது ஓவியங்களில் பெண்கள் மீதான அன்பை இவரது கிராமத்தில் நிகழ்த்தும் நாடகக் குழுக்களின் ஆண் கலைஞர்களால் பெண் கதாபாத்திரங்களின் ஆள்மாறாட்டம் குறித்த இவரது குழந்தைப் பருவ மோகத்தை அறியலாம்.

தொழில்
------

வைகுந்தம் வண்ணமயமான மற்றும் விரிவாக உடையணிந்த தெலங்காணா பிராந்திய ஆண்கள் மற்றும் கவர்ச்சியான பெண்களை வரைகிறார். இவரது ஓவியம் தெலங்காணாவின் புத்திசாலித்தனமான மற்றும் சுறுசுறுப்பான பெண்களை, அவர்களின் வண்னமயமான பொட்டுடன், சேலைகளால் மூடப்பட்டிருப்பது போல வரையப்பட்டிருக்கும்.

ஒரு ஓவியத்தின் பாணி இந்திய பாரம்பரிய நடனத்திற்கு ஒரு சரியான மாதிரி ஆகும். ஏனெனில் உருவங்கள் நடனமாடுவதைப் போலத் தெரிகிறது. ஒரு சிலை இயக்கத்தில் தங்கள் படைப்பாளரைப் பின்தொடர்வது போல, கோயில் சிலைகளை நினைவூட்டுகிறது.  இவர் சிவப்பு மற்றும் மஞ்சள் நிறங்களின் பிரகாசத்தைப் பயன்படுத்துகிறார். பிரகாசமான சிர்சில்லா புடவைகளில் வரையப்பட்ட இவரது ஓவியங்களின் சிறிய வடிவத்தை நிரப்புவதால் எளிய பெண்கள் வாழ்க்கையை விட பெரிதாகிறார்கள்.

திரைத்துறை
----------

தேசிய விருதைப் பெற்ற "தாசி" என்ற படத்தின் கலை இயக்குநராகவும் பணியாற்றினார்.  இவர் மா பூமி (1979), என்ற படத்திலும் "*ரங்குலா கலா*" என்ற கதையை அடிப்படையாகக் கொண்டு தயாரிக்கப்பட்ட *மட்டி மனுஷுலு* ஆகியவற்றிலும் பணியாற்றினார்.

தனிப்பட்ட வாழ்க்கை
------------------

இவருக்கு திருமணமாகி இரண்டு மகன்களும் ஒரு மகளும் உள்ளனர்.

விருதுகள்
---------

* போபால் பாரத் பவன் பைன்னேல் விருது,
* இந்திய அரசின் தேசிய விருது,
* மாநில விருது

மேற்கோள்கள்
-----------

1. ↑   பரணிடப்பட்டது 25 செப்டம்பர் 2012 at the வந்தவழி இயந்திரம்
2. ↑  "Those dusky women of Telengana". 2001-04-22. 2012-11-04 அன்று மூலம் பரணிடப்பட்டது. 2014-02-02 அன்று பார்க்கப்பட்டது.
3. ↑  "Metro Plus Chennai : `Believe in a work before you buy it'". 2006-09-26. 2012-11-04 அன்று மூலம் பரணிடப்பட்டது. 2014-02-02 அன்று பார்க்கப்பட்டது.
4. ↑  "Past Auction Results for Thota Vaikuntam Art – Thota Vaikuntam on artnet". Artnet.com. 2014-02-02 அன்று பார்க்கப்பட்டது.

வெளி இணைப்புகள்
---------------

* "Thota Vaikuntam "Artworks by Thota Vaikuntam
* "Thota Vaikuntam "contemporary indian artist

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States

 |
| மற்றவை | 
* Europeana

 |
இயற்பியலில், **காஸ் விதி** (Gauss' law) காஸ் பாய விதி என்றும் அறியப்படுகிறது. இவ்விதி, எந்தவொரு மூடிய பரப்பின் வழியே செல்லும் மின்புலப் பாயத்தையும், அப்பரப்பினுள் உள்ள மொத்த மின்னூட்டத்தையும் தொடா்புபடுத்துகிறது.

இவ்விதி முதன்முதலில் 1773 ஆம் ஆண்டு ஜோசப்-லூயி லாக்ராஞ்சி என்பவரால் உருவாக்கப்பட்டது. பின்னா்,1813ஆம் ஆண்டில் கார்ல் ஃப்ரெடெரிக் காஸ் என்பவரால் பின்பற்றப்பட்டது. இரண்டு விதிகளும் நீள்வட்டத்தின் ஈா்ப்பின் பின்னணியில் உருவாக்கப்பட்டுள்ளது. காஸ் விதி மாக்ஸ் வெல்லின் நான்கு சமன்பாடுகளில் ஒன்றாகும். மாக்ஸ் வெல் சமன்பாடு மின்காந்தவியலின் அடிப்படையாகும். காஸ் விதி கூலும் விதியிலிருந்து வரவழைக்கப்படும். அதேபோல், கூலும் விதி காஸ் விதியிலிருந்தும் வரவழைக்கப்படும்.

விளக்கம்
--------

இவ்விதியின்படி, எந்தவொரு மூடிய பரப்பில் செயல்படும் மின்புலத்தின் மொத்த பாய மதிப்பு (ΦE ), அப்பரப்பில் உள்ள மொத்த மின்னூட்டத்தின் 1/ε0 மடங்குக்குச் சமம். 

{\displaystyle \Phi \_{E}={\frac {Q}{\varepsilon \_{0}}}}
இந்த மூடப்பட்ட கற்பனைப் பரப்பு காஸ்ஸியன் பரப்பு என்றழைக்கப்படுகிறது. S என்ற மூடிய பரப்பின் வழியே செல்லும் மின்புலப் பாயம் (E) பரப்பினுள் உள்ள மொத்த மின்னூட்டத்தின் மதிப்பை மட்டுமே சாா்ந்தது. ஆனால், அம்மின்னூட்டங்கள் அமைந்துள்ள இடத்தைச் சாா்ந்ததல்ல என காஸ் விதியிலிருந்து அறிகிறோம். பரப்புக்கு வெளியே உள்ள மின்னூட்டங்கள் மின்புலப் பாயத்திற்கு காரணமாவதில்லை.

காஸ்விதி, இயற்பியலில் உள்ள பல்வேறு பகுதிகளில் உள்ள விதிகளுடன் நெருங்கிய கணித தொடா்பினைக் கொண்டது. உதாரணமாக காந்தவியலுக்கான காஸ் விதி மற்றும் ஈா்ப்பு விசைக்கான காஸ்விதி ஆகிய விதிகளுடன் நெருங்கிய கணித தொடா்பினைக் கொண்டுள்ளது. எந்தவொரு தலைகீழ் இருமடி விதியும் காஸ் விதியை போன்று உருவாக்கப்படலாம். காஸ் விதி, கூலும் விதியின் தலைகீழ் இருமதி விதிக்கு சமமாகும். அதே போல் ஈர்ப்பு விசைக்கான காஸ் விதி, நியுட்டனின் ஈா்ப்பு விதியின் தலைகீழ் இருமடிக்கு சமமாகும்.

மேற்கோள்கள்
-----------

1. ↑  Pierre Duhem (in French). *Leçons sur l'électricité et le magnétisme*. vol. 1, ch. 4, p. 22–23. .  shows that Lagrange has priority over Gauss. Others after Gauss discovered "Gauss' Law", too.
2. ↑  Joseph-Louis Lagrange (1773). "Sur l'attraction des sphéroïdes elliptiques" (in French). *Mémoires de l'Académie de Berlin*: 125. .
3. ↑  Halliday, David; Resnick, Robert (1970). *Fundamentals of Physics*. John Wiley & Sons. பக். 452–453.

வெளி இணைப்புகள்
---------------

* 

* பொதுவகத்தில் காவுசின் விதி தொடர்பாக ஊடகக் கோப்புகள் உள்ளன.
* MIT Video Lecture Series (30 x 50 minute lectures)- Electricity and Magnetism Taught by Professor வால்டர் லீவின்.
* section on Gauss's law in an online textbook பரணிடப்பட்டது 2010-05-27 at the வந்தவழி இயந்திரம்
* MISN-0-132 *Gauss's Law for Spherical Symmetry* (PDF file) by Peter Signell for Project PHYSNET.
* MISN-0-133 *Gauss's Law Applied to Cylindrical and Planar Charge Distributions* (PDF file) by Peter Signell for Project PHYSNET.
**சகினா பானு பேகம்** (*Sakina Banu Begum*)(இறப்பு 25 ஆகத்து 1604) என்பவர்முகலாய இளவரசியும், முகலாய பேரரசர் உமாயூனின் மகளும் ஆவார்.

வாழ்க்கை
--------

சகினா பானு பேகம் பேரரசர் உமாயூன் மற்றும் இவரது மனைவி மஹ் சூசக் பேகம் ஆகியோரின் மகள் ஆவார். இவரது உடன்பிறந்தவர்கள், மிர்சா முகம்மது ஹக்கீம், ஃபரூக் ஃபால் மிர்சா, பக்த்-உன்-நிசா பேகம் மற்றும் அமினா பானு பேகம் ஆவர்.

சகினா பானு பேகம், அக்பரின் தனிப்பட்ட நண்பரான நகிப் கான் கஸ்வினியின் உறவினரான ஷா காஜி கானை மணந்தார். இவரது மாமா காசி ஈசா ஈரானின் காதியாக நீண்ட காலம் பணியாற்றி, இந்தியாவுக்கு வந்து அரசுப் பணியில் சேர்ந்தார். 1573-ல், இவரது மரணத்திற்குப் பிறகு, நகிப் கான் தனது மகளை இவரிடம் விட்டுவிட்டதாக அக்பரிடம் தெரிவித்தார். அக்பர் நகீபின் வீட்டிற்குச் சென்று சகினா பானுவினை மணந்து கொண்டார். இதன் மூலம், இவரது உறவினர்கள் இருவர் ஏகாதிபத்திய குடும்பத்தில் திருமணம் செய்து கொண்டனர்.

1578-ல், அக்பரின் இரண்டாவது அணிவகுப்புக்கு முன், சகினா பானு பேகம் காபூலுக்கு அனுப்பப்பட்டார். இந்த நேரத்தில் இவரது சகோதரர் மர்வா-உன்-நஹரின் அப்துல்கெய்ரி உஸ்பெக் மற்றும் சஃபாவிட்களுடன் பேச்சுவார்த்தைகளை நடத்தியதாகத் தெரிகிறது. இவர்கள் இவரை ஒரு இறையாண்மை மிக்க ஆட்சியாளராகவும் மற்றொரு திமுரிட் வல்லமை பெற்ற இளவரசர் சுலைமான் மிர்சாவாகவும் கருதினர். மிர்சாவை சமாதானப்படுத்த இவர் அனுப்பப்பட்டாள். மேலும் இளவரசர் சலீம் மிர்சாவை (எதிர்கால பேரரசர் ஜஹாங்கீர்) தனது மகளுக்கு ஒரு திருமணம் செய்து வைக்குமாறு அறிவுறுத்தப்பட்டார்.

சகினா பானு பேகம் 25 ஆகத்து 1604 அன்று இறந்தார்.

மேற்கோள்கள்
-----------

1. ↑  Begum, Gulbadan (1902). *The History of Humayun (Humayun-Nama)*. Royal Asiatic Society. பக். 186.
2. ↑   *The Proceedings of the Indian History Congress - Volume 36*. Indian History Congress. 1975. பக். 169.
3. ↑   *The Maāthir-ul-umarā: Being biographies of the Muḥammadan and Hindu officers of the Timurid sovereigns of India from 1500 to about 1780 A.D.*. Janaki Prakashan. 1979. பக். 383.
4. ↑   *Rereading the Black Legend: The Discourses of Religious and Racial Difference in the Renaissance Empires*. September 15, 2008.
5. ↑   *Servants of the Dynasty: Palace Women in World History*.
6. ↑   *Akbarnama of Abu'l-Fazl ibn Mubarak - Volume III*.
**ஞாறாம்விளை** கிராமம் தமிழ்நாட்டின் கன்னியாகுமரி மாவட்டத்தின் விளவங்கோடு தாலுகாவின் கிழக்கு பகுதியில் அமைந்துள்ளது. ஞாறாம்விளை அண்டை கிராமங்களில் சில திக்குறிச்சி, பேரை, ஆலுவிளை, கடந்தான்கொடு, தேனாம்பாறை முதலியவை ஆகும். ஞாறாம்விளை பாகோடு பேரூராட்சியின் பகுதியாகும். 

ஞாறாம்விளை குழித்துறை தாமிரபரணி ஆற்றின் கரையோரம் அமைந்துள்ளது. மார்த்தாண்டம்த்தையும் ஞாறாம்விளை இணைக்கும் நேசமணி பாலம் அமைந்துள்ளது

ஞாறாம்விளை சந்திப்பில் பல விதமான வேலைவாய்புகளை கொடுக்க கூடிய மிக முக்கியமான இடம். 1990 முதல் 2005 கால கட்டங்களில் தினமும் 1000 பேருக்கு மேல் வைலை கிடைத்தது. இது செங்கல் சூளை, மணல் கடவுகள், லாரியில் செங்கல் ஏற்றும் இறக்கும் தொழில், மணல் ஏற்றும் இறக்கும் தொழில் ஆகியவை முக்கியமானது. இந்த வேலைகளை செய்வதற்க்காக பல்வேறு இடங்களில் இருந்து ஞாறாம்விளைக்கு அதிகாலை 4 மணிக்கே வந்து விடுவார்கள்.

சமய வழிபாட்டு தலங்கள்
---------------------

### கிறிஸ்தவ ஆலயங்கள்

இயேசுவின் திரு இருதய ஆலயம், பாகோடு
கிருபாசன், ஞாறாம்விளை
சிஸ்ஐ ஆலயம், ஞாறாம்விளை

### இந்து சமய கோவில்கள்

சிதறால் மலைக் கோவில், கிருஷ்ணன் கோவில், பேரை

சான்றுகள்
---------

1. ↑  "ஞாறாம் விளை". 2019-08-29 அன்று மூலம் பரணிடப்பட்டது.
**புலியூர்** என்பது தமிழ்நாட்டின், சேலம் மாவட்டம், மேட்டூர் வட்டம், கொளத்தூர் பேரூராட்சியை ஒட்டி அமைந்துள்ள கிராமமாகும். இந்தப் பகுதியில்தான் விடுதலைப்புலிகளின் முதல் பயிற்சி முகம் நடந்தது. இதனால் இப்பகுதி புலியூர் என பெயர் சூட்டப்பட்டது.

வரலாறு
------

இந்தப் பகுதியில் இருந்த கொளத்தூர் மணி அவர்களின் தோட்டத்தில் தமிழீழ விடுதலைப் புலிகளின் முதல் இராணுவப் பயிற்சி முகாம் 1983 முதல் 1986ஆம் ஆண்டு வரை நடந்தது. விடுதலைப் புலிகளின் முன்னணி தளபதி பொன்னம்மான், வழிகாட்டுதலில் நடந்த இந்த முகாமில் தமிழீழ விடுதலைப் புலிகளின் முன்னணி தலைவர்கள் பலர் பயிற்சி பெற்றனர். வே. பிரபாகரன் பலமுறை இங்கு நடந்த பயிற்சி முகாமுக்கு வந்து பார்வையிட்டுச் சென்றிருக்கிறார். இங்கு பயிற்சித் தளபதியாக இருந்த பொன்னம்மான், பின்னர் ஈழப்போராட்டக் களத்தில் மரணமடைந்த பிறகு, அவரது நினைவாக புலியூர் பகுதியில் நினைவு நிழற்கூடம் ஒன்று அமைக்கப்பட்டது. மேலும் இங்கு இறந்த தளபதி ரோயின் கல்லறையும் உள்ளது.

மேற்கோள்கள்
-----------

1. ↑  "காவல்துறை தடைகளைத் தகர்த்து புலியூரில் 'மாவீரர் நாள்'". *கட்டுரை*. பெரியார் முழக்கம். 2016 திசம்பர். 15 பெப்ரவரி 2018 அன்று பார்க்கப்பட்டது. Check date values in: `|date=` (உதவி)
2. ↑  "புலியூரில் உணர்ச்சிப் பெருக்குடன் 'மாவீரர் நாள்'". *கட்டுரை*. கீற்று. 1 திசம்பர் 2017. 15 பெப்ரவரி 2018 அன்று பார்க்கப்பட்டது.
**போவோன்டொ,** தென் இந்தியாவில், குறிப்பாக தமிழ்நாட்டில் உள்ள குளிர்பானம் ஆகும். இந்த குளிர்பானம் திராட்சை-கோலா சுவை கொண்டிருக்கும். போவோன்டொவை தமிழ்நாட்டைச் சேர்ந்த காளிமார்க் நிறுவனம் தயாரித்து விற்பனை செய்துவருகின்றது. காளிமார்க் நிறுவனம் 1916 ஆம் ஆண்டு திரு. பழனியப்ப nadar ஆல் விருதுநகர் மாவட்டத்தில் தொடங்கப்பட்டது.

வரலாறு
------

1916 ஆம் ஆண்டு விருதுப்பட்டியில் (இன்றைய விருதுநகர்) பழனியப்ப நாடார் காளிமார்க் என்ற பெயரில் உள்நாட்டில் தயாரிக்கப்பட்ட கரியமிலவளி ஏற்றப்பட்ட குளிர்பானத்தின் விற்பனையைத் தொடங்கினார். 1948 ஆம் ஆண்டு இதன் முத்திரையையும் சேர்த்து காளிமார்க் நிறுவனத்தின் பெயர் பதிவுசெய்யப்பட்டது. காளிமார்க் நிறுவனத்தின் இரண்டாம் தலைமுறையினர் 1959 ஆம் ஆண்டு போவோன்டொவை அறிமுகப்படுத்தினர்.

செயற்பாட்டு மற்றும் சந்தைப்படுத்தல்
-----------------------------------

இங்கிலாந்தின் ஸ்பென்சர் மற்றும் அமெரிக்காவின் பெப்சி மற்றும் கோக் போன்ற பன்னாட்டு நிறுவனங்கள் குளிர்பான சந்தையில் நுழைந்து இந்திய நிறுவனங்களையும் குளிர்பானச் சந்தையையும் கையகப்படுத்திய போதும் வாடிக்கையாளர்களின் நன்மதிப்பு, வலுமிக்க தயாரிப்பு மற்றும் விற்பனைக் கட்டமைப்புகளால் சந்தையில் நிலைநின்று இப்போது ஒரு 100 கோடி ரூபாய் மதிப்புள்ள வணிகப்பொருளாக திகழ்கின்றது.

வெளி இணைப்புகள்
---------------

* அதிகாரப்பூர்வ இணையதளம்

சான்றுகள்
---------

1. ↑  என். ராஜேஸ்வரி (8 பிப்ரவரி 2014). "சுதேசி பானத்தின் தொடரும் வெற்றி". தி இந்து. 27 நவம்பர் 2016 அன்று பார்க்கப்பட்டது.
2. ↑  "சர்வதேச குளிர்பான போட்டிகளுக்கு இடையே நூற்றாண்டை தொட்ட நம்மூர் 'காளிமார்க்'". தினமலர். 24 பிப்ரவரி 2016. 27 நவம்பர் 2016 அன்று பார்க்கப்பட்டது.
3. ↑  No compromises
4. ↑  India’s homegrown sodas that survived despite cola wars
**கால்நடை அணிகலன்கள்** என்பன, தமிழர்கள் தங்களால் வளர்க்கப்பெற்ற ஆடு, பசு, எருது மற்றும் எருமை இனங்களுக்கு அழகியல் சார்ந்து அணிவித்து அழகு பார்த்த உள்ளூர் பொருட்கள் ஆகும். இவ்வணிகலன்கள் கால்நடைகளின் உறுப்பு சார்ந்து, மூக்கு, கழுத்து, கால்கள், கொம்புகள் என அணிவிக்கப் பெறுகின்றன.

மூக்கு அணிகலன்கள்
-----------------

மூக்கணாங்கயிறு
எருது, காளை முதலியவற்றைக் கட்டுப்படுத்த அவற்றின் மூக்கைத் துளைத்துப் பூட்டும் கயிறு; மூக்காங்கயிறு அல்லது மூக்கணாங்கயிறு ஆகும்.

கொம்பு அணிகலன்கள்
-----------------

மாடுகளின் கொம்பு அணிகலன்
மாடு, ஆடுகளின் கொம்பில் அணிவிக்கப்பெறும் அணிகலன்கள் கொம்பணிகலன்கள் எனப்படும்.
கால்நடைகளை எளிதாகக் கையாளும் வகையில் மூக்கணாங்கயிறு அணிவிக்கப் பெறுகிறது. சிலர் இக்கயிற்றில் சங்கு அல்லது சிறு மணிகளை கட்டி விடுவார்கள்

கால் அணிகலன்கள்
---------------

கால்நடைகளின் கால்களில் அணிவிக்கப்பெறும் அணிகலன்கள் கால் அணிகலன்கள் எனப்படும். கால்நடைகளின் கால்களில் மணிகள், சிறு மணிகள், சதங்கைகள் போன்றவை அணிவிக்கப் பெறுகின்றன.

கழுத்து அணிகலன்கள்
------------------

கால்நடைகளுக்கு கழுத்தில் மணிகள்,சங்குகள்,கண்ணேறு கயிறுகள், தாயத்துகள் போன்றவை அணிவிக்கப்பெறுகின்றன.

### பல்வேறு கழுத்து மணிகள்

* 
* 
* 
* 
*
**போளுவம்பட்டி தொல்லியல் களம்**, இந்திய மாநிலமான தமிழ்நாட்டின் கோயம்புத்தூர் மாவட்டத்தின், தொண்டாமுத்தூர் வருவாய் வட்டத்தில், உள்ள தொண்டாமுத்தூர் ஊராட்சி ஒன்றியத்தில் அமைந்த இக்கரை போளுவாம்பட்டி கிராமத்திலிருந்து மூன்று கிலோ மீட்டர் தொலைவில் உள்ள **கோட்டைக்காடு** எனுமிடத்தில் 
அமைந்துள்ளது.

போளுவம்பட்டி தொல்லியல் களம், நொய்யல் ஆற்றின் மேற்கு கரையில் உள்ளது. இங்கு தமிழ்நாடு அரசு தொல்லியல் துறையால் 1979 – 1980 & 1980 – 1981 ஆகிய இரண்டு ஆண்டுகளில் அகழாய்வு மேற்கொள்ளப்பட்டது. 
அகழ்வாராய்ச்சிகளில் ஐம்பதிற்கும் மேற்பட்ட கல் மணிகள், சுடுமண்னால் செய்யப்பட்ட காது மடல்கள், மூடிகளுடன் கூடிய கிண்ணங்கள், இரும்புப் பொருட்கள் மற்றும் சங்கு வளையல்கள் கண்டெடுக்கப்பட்டது.

வில் மற்றும் அமர்ந்த நிலையில் ஒரு புலியின் உருவம் பொறித்த ஒரு சுடுமண் அரச முத்திரையில், கிபி எழாம் நூற்றாண்டின் தமிழ் எழுத்துகளுடன் கூடிய ஒரு சிறப்புமிக்க தொல்பொருள் கண்டெடுக்கப்பட்டது.

இதனையும் காண்க
--------------

* தமிழக தொல்லியல் களங்கள்

மேற்கோள்கள்
-----------

1. ↑  Kottaikadu
2. ↑  "Boluvampatti". 2017-09-03 அன்று மூலம் பரணிடப்பட்டது. 2017-12-04 அன்று பார்க்கப்பட்டது.
சீர்தர ஆடுகளமொன்றின் அளவுகள். அனைத்து ஆடுகளங்களும் ஒரே அளவுகளைக் கொண்டவை அல்ல. இருப்பினும் பல தொழில்முறை அணிகளின் அரங்கங்கள் 105 by 68 மீட்டர்கள் (115 yd × 74 yd) உடன் 7,140 சதுர மீட்டர்கள் (1.76 ஏக்கர்கள்) பரப்பைக் கொண்டுள்ளன. ஓல்டு டிராஃபோர்டு களம் இந்த அளவுள்ளது; மற்ற ஆட்களங்களின் அளவுகள் இதனையொட்டியே உள்ளன. 
**கால்பந்தாட்ட ஆடுகளம்** (அல்லது **கால்பந்து மைதானம்** அல்லது **சாக்கர் களம்**) கால்பந்தாட்டம் விளையாடுவதற்கான புற்றரையாலான பரப்பு ஆகும். இதன் அளவுகளும் குறியிடுதல்களும் கால்பந்தாட்டச் சட்டங்களின் முதல் சட்டத்தால் வரையறுக்கப்படுகின்றன.

ஆடுகளத்தில் இடப்படும் அனைத்துக் கோடுகளும் அவை வரையறுக்கும் பகுதியின் அங்கமாகின்றன. காட்டாக, எல்லைக்கோட்டின் மீதுள்ள பந்து ஆட்டத்தில் உள்ளதாகக் கருதப்படும். அதேபோல கோல் பரப்பிற்கான கோட்டிற்கு மேலுள்ள பந்து கோல் பரப்பில் உள்ளது. 16.5 மீட்டர் (18 கஜம்) தொலைவிலுள்ள கோட்டின் மீது இழைக்கப்படும் விதிமீறல் தண்டப் பரப்பில் நிகழ்ந்த விதிமீறலாகக் கருதப்படும். பந்து எல்லைக் கோட்டை முழுவதுமாக கடந்து சென்றாலே ஆடுகைக்கு புறத்த பந்தாக கருதப்படும். கோல் கம்பங்களுக்கிடையே கோல் கோட்டை முழுவதுமாக கடந்த பந்தே இலக்கை எட்டியதாகக் கொள்ளப்படும். பந்தின் எந்தப் பகுதியாவது கோட்டின் மீதிருந்தால் பந்து ஆட்டதில் உள்ளதாகவே கொள்ளப்படும். 

இவ்விளையாட்டு இங்கிலாந்தில் தோன்றியமையாலும் ஐஎஃப்ஏபியில் பிரித்தானிய கால்பந்துச் சங்கங்களின் முதன்மைப்படுத்தலாலும் ஆடுகளத்தின் அளவுகள் இம்பீரியல் அலகுகளில் உள்ளன. தற்போதையச் சட்டங்கள் இவற்றை மெட்ரிக் இணைமாற்றாகவும் தரப்படுகின்றன.

மேற்சான்றுகள்
-------------

1. ↑   George Cuming, Manager Project Future Referees (9 December 2009). "Evolution of football field markings". ஆசிய கால்பந்துக் கூட்டமைப்பு.
2. ↑  "Premiership football stadiums". TalkFootball. 6 சனவரி 2011 அன்று பார்க்கப்பட்டது.
**கால்பந்து கூட்டிணைவுக் கோப்பை** (Football League Cup), அல்லது பொதுவாக அறியப்படும் *கூட்டிணைவுக் கோப்பை* (League Cup), ஆனது இங்கிலாந்தின் கால்பந்து கூட்டமைப்புப் போட்டியாகும். எஃப் ஏ கோப்பையைப் போன்றே இதுவும் *தோற்றால் வெளியே* (ஒற்றை வெளியேற்றம்) முறையில் நடத்தப்படுகிறது. ஆனால் எஃப் ஏ கோப்பையைப் போலன்றி, 2008-09 பருவத்தில் 762 அணிகள் பங்குபெற்றன, இதில் 92 அணிகள் மட்டுமே பங்கேற்கும் - 20 முதன்மை கூட்டிணைவு அணிகளும், இப்போட்டியை நடத்தும் கால்பந்து கூட்டிணைவிலிருந்து 72 அணிகளும் பங்கேற்கும்.
மேலும் எஃப் ஏ கோப்பையைப் போலன்றி, இதன் அரையிறுதிப் போட்டிகள் இரண்டு கட்டங்களில் நடைபெறுகிறது. அதில் வெற்றிபெறுவோர், கூட்டிணைவு அட்டவணைப்படி யூஈஎஃப்ஏ வாகையர் கூட்டிணைவுக்கு தகுதிபெறவில்லையெனில், யூஈஎஃப்ஏ யூரோப்பா கூட்டிணைவுக்குத் தகுதிபெறுவர். அங்ஙனம் அரையிறுதியில் வெற்றிபெற்றவர் யூஈஎஃப்ஏ வாகையர் கூட்டிணைவுக்கு தகுதிபெற்றிருந்தால், ஐரோப்பியப் போட்டிகளுக்குத் தகுதிபெறாமல் கூட்டிணைவுப் பட்டியலில் உயர் நிலையில் இருப்பவர், ஐரோப்பிய போட்டிக்குத் தகுதிபெற்றவராகிவிடுவர். கால்பந்து கூட்டிணைவுக் கோப்பையின் நடப்பு வாகையர் லிவர்பூல் கால்பந்து கழகத்தினராவர்.
தமிழ்நாட்டில்  சென்னையில் அமைந்துள்ள கோபாலபுரம், இந்தியாவின் பிரதான குடியிருப்பு மற்றும் வர்த்தக இடமாகும்.

கோபாலபுரத்தின் புவியியல் ஒருங்கிணைப்பு 13 ° 2 '50 "வடக்கு மற்றும் 80 ° 15' 28" கிழக்கே உள்ளது. நுங்கம்பாக்கம், ராயப்பேட்டை, மைலாப்பூர், தேனாம்பேட்டை ஆகியவை அருகிலுள்ள இடங்களாகும். நுங்கம்பாக்கத்திற்கு கிழக்கே ஒரு கிலோமீட்டர் தொலைவில் அமைந்துள்ளது. சென்னை சர்வதேச விமான நிலையம் கோபாலபுரத்தில் இருந்து 17 கிமீ தொலைவில் உள்ளது. சென்னை சென்ட்ரல் ரயில் நிலையம் 3 கிமீ வடமேற்கில் உள்ளது. இது டாக்டர் ராதாகிருஷ்ணன் சாலைக்கும் அண்ணா சாலைக்கும் இடையே அமைந்துள்ளது 

அவ்வை சண்முகம் சாலை கோபாலபுரம் வழியாக செல்கிறது. அந்தப் பாதையின் வடக்கு  பகுதி வடக்கு கோபாலபுரம் என்றும் தெற்கு பகுதி தென் கோபாலபுரம் என்றும் அழைக்கப்படுகிறது. கோபாலபுரம் சென்னை மத்திய மக்களவை தொகுதியில் உள்ளது.

கல்வி நிறுவனங்கள்
-----------------

கோபாலபுரத்தில் உள்ள பல பள்ளிகள் சென்னையில் சிறந்த பள்ளிகளாக கருதப்படுகிறதன. கோபாலபுரத்தில் உள்ள கல்வி நிறுவனங்கள் பின்வருமாறு:

1. டி.ஏ.வி பெண்கள் Senior Secondary School
2. டி.ஏ.வி  ஆண்கள் Senior Secondary School
3. தேசிய பொது பள்ளி
4. ஸ்ரீ சாரதா மேல்நிலை பள்ளி (சிபிஎஸ்இ-க்கு இணைக்கப்பட்டுள்ளது)
5. சர்ச் பார்க் கான்வென்ட் கோபாலபுரம்
6. கோபாலபுரம் ஆண்கள் மேல்நிலைப்பள்ளி
7. கணபதி பெண்கள் மேல்நிலை பள்ளி

முக்கிய இடங்கள்
---------------

the pond செம்மொழி பூங்காவில் செயற்கை குளம்
Walkway at the park
1. ஸ்ரீ தட்சிணகோபாலமூர்த்திசுவாமி கோயில்
2. தமிழ்நாடு முன்னாள் முதல்வர் கருணாநிதியின் இல்லம்
3. யு.எஸ். துணைத் தூதரகம்
4. செம்மொழி பூங்கா ("பாரம்பரிய மொழி பார்க்" என மொழிபெயர்க்கப்பட்டுள்ளது) என்பது சென்னையில் தமிழக அரசின் தோட்டக்கலை துறையால் அமைக்கப்பட்ட ஒரு தாவரவியல் பூங்கா ஆகும். நவம்பர் 24, 2010 அன்று, அப்போதைய முதல்வர் டாக்டர் எம்.கருணாநிதி அவர்களால் திறந்து வைக்கப்பட்டது, மற்றும் இது நகரின் முதல் தாவரவியல் தோட்டம்.
5. காதி கிராமோதியோக் பவன்

புகழ் பெற்ற கல்லூரிகள்
----------------------

ஸ்டெல்லா மேரிஸ் கல்லூரி

மருத்துவமனைகள்
--------------

டாக்டர் அகர்வால் கண் மருத்துவமனை
டாக்டர் மோஹனின் நீரிழிவு மையம்
டாக்டர் முத்து சேதுபதி மருத்துவமனை

நூலகங்கள்
---------

ஈஸ்வரி வாடகை நூலகம், சென்னை நகரத்தில் பழமையானது.

உணவு விடுதிகள்
--------------

1. கேஃப் காபி டே
2. சரவண பவன்
3. பேஸ்கின்-ராபின்ஸ்

திரைஅரங்குகள்
-------------

SPI சினிமாஸ், பிரபலமாக 'சத்யம் சினிமாஸ்' என அறியப்படுகிறது.
ஞான பறவை (***Gnana Paravai***) வியட்நாம் வீடு சுந்தரம் இயக்கத்தில், 1991 ஆம் ஆண்டு வெளிவந்த இந்தியத் தமிழ்த் திரைப்படமாகும். சிவாஜி கணேசன், ஹரிஷ் குமார், சசிகலா, மனோரமா மற்றும் பலர் நடித்திருந்தனர். ஆர். தனபாலன் தயாரிக்க, எம். எஸ். விஸ்வநாதன் இசை அமைக்க, 11 ஜனவரி 1991 ஆம் தேதி இந்தத் திரைப்படம் வெளியானது.

நடிகர்கள்
---------

சிவாஜி கணேசன், ஹரிஷ் குமார், சசிகலா, மனோரமா, ராஜசேகர், வி. கே. ராமசாமி, காந்திமதி, ராஜிவ், சின்னி ஜெயந்த், சார்லீ, கே. எஸ். ரகுராம், சுதா, ப்ரியா, சுதா, தில்லை ராஜன், குமரன், சக்தி தாமு, முத்துக்குமார், டாக்டர் ராஜேந்திரன், எம். எஸ். பாஸ்கர், பிரகாசம், மாஸ்டர் சரண்.

கதைச்சுருக்கம்
--------------

தான் பார்க்கும் நபர்களின் கண்களை வைத்து அவர்களின் சுபாவத்தையும், எதிர் காலத்தையும் கணிக்கத் தெரிந்த முதியவர் சிவாஜி (சிவாஜி கணேசன்) ஆவர். பணக்கார வீட்டைச் சேர்ந்த மாணவனான கிரி (ஹரிஷ் குமார்) தன் நண்பர்களுடன் அதிக பணம் செலவு செய்வதை வழக்கமாக கொண்டவன். சிவாஜியின் மகள் அருணாவை கிரி விரும்புகிறான். ஆனால், கிரியின் காதலை நிராகரித்து அவமானப்படுத்துகிறாள் அருணா. ஆனாலும் அருணாவை விட கிரிக்கு மனமில்லை. பின்னர், அருணாவும் அவளது தோழி ராஜேஸ்வரியும் நண்பர்களுடன் சுற்றுலா செல்கிறார்கள். கிரி அருணாவை பார்த்துவிட்டால், தன் நண்பர்களுடன் பணம் செலவு செய்ய மாட்டான் என்று அவனது நண்பன் ஆண்டவர் பயந்தான். பின்னர், கிரியும் ஆணடவரும் சேர்ந்து அருணாவை அவமானப்படுத்த திட்டம் தீட்டினர். கட்டுப்பாடு இல்லாத பெண் அருணா என்று கூற, அந்த அவப்பெயரை தாங்கமுடியாத அவள், உண்மையை நிலைநாட்ட தற்கொலை செய்துகொள்கிறாள். கிரிக்கும் ராஜேஸ்வரிக்கும் வெறுப்பு அதிகமானது.

இந்நிலையில், ராஜேஸ்வரியின் உறவினர் தினேஷ் (ராஜசேகர்) ராஜேஸ்வரியின் தங்கையை எரித்து விடுகிறான். ராஜேஸ்வரியை திருமணம் செய்ய தினேஷ் விரும்புகிறான். இறுதியில், சிவாஜியும் கிரியும் ராஜேஸ்வரிக்கு உதவ வருகிறார்கள். ராஜேஸ்வரிக்கு என்னவானது என்பதே மீதிக் கதை ஆகும்.

ஒலிப்பதிவு
----------

5 பாடல்களை கொண்ட ஒலித்தொகுப்பு 1991 ஆம் ஆண்டு வெளியானது. வாலி, வலம்புரி ஜான், காமகோடியன் எழுதிய பாடல் வரிகளுக்கு, ம. சு. விசுவநாதன் இசை அமைத்திருந்தார்.

1. ஆணவம்
2. சின்ன சின்ன
3. காலை மாலை
4. மாக்கு மாக்கு
5. சொல்லித்தர நானிருக்கேன்

மேற்கோள்கள்
-----------

1. ↑  "spicyonion.com".
2. ↑  "cinesouth.com". Archived from the original on 2007-08-15. 2019-02-27 அன்று பார்க்கப்பட்டது.CS1 maint: unfit url (link)
3. ↑  "entertainment.oneindia.in". 2014-07-26 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
4. ↑  "indiaglitz.com".

வெளி-இணைப்புகள்
---------------

*
**செந்தமிழ் நிலம்** என்பது இயற்சொல் வழங்கும் நிலப்பகுதி ஆகும். இந்த நிலப்பகுதியின் எல்லையைக் குறிப்பிடுவதில் பழங்கால இலக்கண உரையாசிரியர்களின் கருத்தில் மாறுபாடுகள் உள்ளன. 

இளம்பூரணர் கருத்து
செந்தமிழ் நிலம் என்பது வையை யாற்றின் வடக்கு, மருத யாற்றின்  தெற்கு, கருவூரின் மேற்கு, மருவூரின்  மேற்கு.
நன்னூல் உரையாசிரியர் சங்கர நமச்சிவாயர் கருத்து
செந்தமிழ் நிலம் என்பது பாண்டுநாட்டுப் பகுதி. )
நன்னூல் உரையாசிரியர் சிவஞான முனிவர் கருத்து
தென்பாண்டி நாடு சேர்க்கப்படாத பாண்டி நாடுதான் செந்தமிழ் நிலம். 
நன்னூல் உரையாசிரியர் மயிலைநாதர் கருத்து
இவர் இளம்பூரணர் கருத்தை வழிமொழிகிறார்.

அடிக்குறிப்பு
-------------

1. ↑  மருதயாறு என்பது பெரம்பலூர் மாவட்டத்தில் ஓடும் ஆறு
2. ↑  மருவூர் என்பது திருவையாற்றுக்கு மேற்குள்ள ஓர் ஊர்
3. ↑  
செந்தமிழ் நிலமாவது யாது எனின்,
சந்தனப் பொதியச் செந்தமிழ் முனியும்
சுந்தர பாண்டியன் எனும் தமிழ் நாடனும்
சங்கப் புலவரும் தழைத்து இனிது இருக்கும்
மங்கலப் பாண்டி வளநாடு என்ப (நன்னூல் நூற்பா 271 உரை
4. ↑  செந்தமிழ்ப் பாண்டி நாட்டின் தென்திசைக்கண்ணதாய தென்பாண்டி நாட்டார் ஆவினைப் பெற்றம் என்றும், சோற்றைச் சொன்றி என்றும், ... வழங்குவர். (நன்னூல் விருத்தியுரை நூற்பா 273)